Kaskad-montaraj leaj arbaroj

La kaskad-montaraj leaj arbaroj estas tersupraĵa ekoregiono el la okcident-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome la ekoregiono apartenas al mezvarmaj koniferarbaroj de Nordameriko.

 Priskribo 
La ekoregiono konstituas montaran biotopon kiu trairas norden-suden la lean flankon de Kaskada Montaro en Brita Kolumbio ( Kanado ) kaj Vaŝingtonio ( Usono ), kun Okanagan-Altaĵo en la sudo je la usona-kanada limo kaj Ĉilkotin-Montaro en la nordo  WWF : Cascade Mountains leeward forests.. Tiu estas varia montara pejzaĝo de krudaj, neĝaj pintoj, glaĉeroj kaj alt-montaraj herbejoj. En la sudaj montaroj la temperaturo varias inter
 somere kaj  vintre; la nordaj montaroj estas 2- pli malvarmaj.

 Flaŭro 
La alt-montara deklivaro gastigas Engelman-piceon (Picea engelmannii), rokmontaran abion kaj tordopinon (Pinus contorta) dum la montarbaroj de malpli altaj altitudoj konsistas el tordopinoj, ŝajntremolaj poploj, glaŭkaj piceoj (Picea glauca) kaj glaŭkaj duglasoj.

 Faŭno 
La ekoregiono gastigas 187 birdospeciojn kaj 81 mamulspeciojn   .

La bestiaro de la ekoregiono inkluzivas kanadan ŝafon (Ovis canadensis), oreamnon (Oreamnos americanus), grizan urson (Ursus arctos) kaj amerikan nigran urson (Ursus americanus), nigravostan cervon (Odocoileus hemionus), kojoton (Canis latrans) kaj pumon (Puma concolor) kun pli malgrandaj mamuloj kiel norda glaŭkomuso (Glaucomys sabrinus). La birdoj inkluzivas okcidentan strigon (Strix occidentalis), bluan dendragapon (Dendragapus obscurus) kaj iom da rabobirdoj. La rivero Frejzero estas speciale grava por la salmonedoj kaj ankaŭ kiel obstaklo por la moviĝo de la bestiaro ene de la regiono.

 Minacoj kaj konservado 
Plimulto de tiuj arbaroj ankoraŭ estas sendifektaj kvankam ili estas endanĝerigitaj pro arbarekspluatado, minado kaj aliaj homaj agadoj. Vastaj areoj de sendifekta arbaro inkluzivas Nord-Kaskadan Nacian Parkon en Vaŝingtonio kaj la jenajn areojn de Brita Kolumbio : Provincia Parko Big Creek kaj Protektejo Spruce Lake, Parko Stein Valley Nlaka'pamŭ, Provinca Parko E. C. Manning, Provinca Parko Ts'il?os, Provinca Parko kaj Protektejo Cathedral Park, Skagit-Vala Provinca Parko, Provinca Parko Marble Range, Kaskada Distra Areo kaj Provinca Parko Edge Hills apud Frejzer-Kanjono.

 Referencoj 

 Vidu ankaŭ 

 Kolumbia Montaro
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono NA0507 : Kaskad-montaraj leaj arbaroj (WWF)
  Kaskad-montaraj leaj arbaroj (WWF-Wildworld)
  Kaskad-montaraj leaj arbaroj (Wildworld) - Nacia Geografia Societo
  Kaskad-montaraj leaj arbaroj (Bioimages)
  Kaskad-montaraj leaj arbaroj (Globalspecies) 
  Mapo de la ekoregiono : tajpu Cascade Mountains leeward forests 

Kategorio:Nearktisaj ekoregionoj
Kategorio:Mezvarmaj koniferarbaroj
Kategorio:Arbaroj de Kanado
Kategorio:Arbaroj de Usono
Kategorio:Geografio de Brita Kolumbio
Kategorio:Geografio de Vaŝingtonio